ธปท.แนะป้องกันความเสี่ยงจากอัตราแลกเปลี่ยน หลังเงินบาทแข็งค่า
ธปท.จับตาเงินบาทแข็งค่า แนะเอกชนป้องกันความเสี่ยงจากอัตราแลกเปลี่ยนล่วงหน้ารองรับความผันผวนตลาดเงิน
25 ก.ค. 2560

นายเมธี สุภาพงษ์ รองผู้ว่าการ ด้านเสถียรภาพการเงิน ธนาคารแห่งประเทศไทย (ธปท.) กล่าวว่า ตั้งแต่ต้นปี 2560 เงินบาทแข็งค่าประมาณ 7% จากการอ่อนค่าของดอลลาร์สหรัฐเป็นสำคัญ อีกทั้งในช่วงที่ผ่านมายังมีเงินลงทุนโดยตรงของภาคธุรกิจที่ไหลเข้ามาเป็นปัจจัยกดดันเพิ่มเติมด้วย โดยแม้ในภาพรวมการแข็งค่าของเงินบาทจะสอดคล้องกับการเคลื่อนไหวของเงินสกุลภูมิภาค แต่ระยะหลังเงินบาทแข็งค่าขึ้นค่อนข้างเร็ว สะท้อนปฏิกิริยาของตลาดที่อ่อนไหวกับความผันผวนในระยะสั้นที่มากเกินไป
ดังนั้น ธปท. จะติดตามสถานการณ์ในตลาดการเงินดังกล่าวอย่างใกล้ชิด ด้านภาคเอกชนควรพิจารณาป้องกันความเสี่ยงจากอัตราแลกเปลี่ยนไว้ล่วงหน้า เพื่อรองรับกับความผันผวนของตลาดการเงินโลกที่ยังอยู่ในระดับสูง